Πάλμα Βέκκιο

Ο **Πάλμα Ιλ Βέκκιο** (ιταλ.:*Palma il Vecchio*, 1480 - Ιούλιος 1528), γνωστός και ως **Τζάκοπο Πάλμα** (*Jacopo Palma*), ψευδώνυμο του **Τζάκοπο Νεγκρέττι** (*Jacopo Negretti*), ήταν Ιταλός ζωγράφος της Βενετικής Σχολής, γεννημένος στη Σερίνα, κοντά στο Μπέργκαμο. Αποκαλούνταν Πάλμα Βέκκιο (δηλαδή **Πάλμα ο Πρεσβύτερος**) για να διακρίνεται από τον ανιψιό του, Ιάκωβο Πάλμα τον νεότερο.

Γεννήθηκε στη Σερίνα, κοντά στο Μπέργκαμο και το πραγματικό του όνομα ήταν Τζάκοπο Νεγκρέττι που φέρεται να το άλλαξε σε Πάλμα το 1513. Διακρίθηκε κυρίως στην ζωγραφική απόδοση γυναικείων μορφών. Τα χρώματα στα έργα του χαρακτηρίζονται πλούσια και ζεστά. Κυριότερα έργα του είναι η «Ιερή συνομιλία» (Sacra conversazione), θέμα προσφιλές στους ζωγράφους της Αναγέννησης και του Μπαρόκ, όπου απεικονίζεται η Παναγία έχοντας στην αγκαλιά της τον μικρό Ιησού στο μέσον ενός ομίλου αγίων. Επίσης το εικονοστάσιο της Αγίας Βαρβάρας στην εκκλησία της Σάντα Μαρία Φορμόζα στη Βενετία, η «Παναγία με τους Αγίους» που εκτίθεται στην Παλαιά Πινακοθήκη του Μονάχου, η «Άρτεμις και Καλλιστώ» στη Βιέννη, και οι «Τρεις αδελφές», καλούμενες και «Τρεις Χάριτες» στην Πινακοθήκη της Δρέσδης, που είναι και το περισσότερο γνωστό έργο του.


File:Palma_il_Vecchio_-_Christ_and_the_Woman_Taken_in_Adultery_-_WGA16929.jpg|*Ο Χριστός και η μοιχαλίς*, 1511, Αγία Πετρούπολη, Ερμιτάζ
File:Capelle_di_Sant’Atanasio_Madonna_col_Bambino_e_santi_Palma_il_Vecchio_1512.jpg|* Παρθένος και Βρέφος ένθρονοι με αγίους*, 1512, Βενετία, San Zaccaria
File:Accademia_-_Assumption_of_the_Virgin_by_Palma_il_Vecchio.jpg|*Η Ανάληψη της Παρθένου*,  1512-14, Βενετία, Πινακοθήκη της Ακαδημίας   
File:Palma_il_Vecchio_-_Jacob_and_Rachel_-_WGA16935.jpg|*Ιακώβ και Ραχήλ*,  μεταξύ 1515 και 1525, Δρέσδη, Πινακοθήκη των Παλαιών Δασκάλων
File:Madonna-and-Child_Jacopo_Palma_il_Vecchio.jpg|* Παρθένος και Βρέφος*, 1516, Αγία Πετρούπολη, Ερμιτάζ
File:Palma_Vecchio_-_Portrait_of_a_Poet_-_Google_Art_Project.jpg|* Προσωπογραφία ποιητή*, (Αριόστο ;), 1516, Λονδίνο, Εθνική Πινακοθήκη
File:Palma_il_Vecchio_-_A_Blonde_Woman.jpg|* Ξανθή γυναίκα*, 1520, Λονδίνο, Εθνική Πινακοθήκη
File:La_Virgen_y_el_Niño_con_santos_y_un_donante,_por_Palma_el_Viejo.jpg|* Παρθένος και Βρέφος με αγίους και ένα δωρητή*, 1518-20, Μαδρίτη, Μουσείο Thyssen-Bornemisza
File:Palma_il_Vecchio_-_The_Three_Sisters_(detail)_-_WGA16928.jpg|*Οι τρεις αδελφές*,  1520, Δρέσδη, Πινακοθήκη των Παλαιών Δασκάλων
File:Palma_il_Vecchio_007.jpg|* Ιερά Συνομιλία*,  1520-22, Νάπολη, Εθνικό Μουσείο Καποντιμόντε
File:Palma_il_Vecchio_(Jacopo_Negretti)_-_Madonna_and_Child_with_Saint_John_the_Baptist_and_Magdalene_-_Google_Art_Project.jpg|* Παρθένος και Βρέφος με την Μαγδαληνή και τον Ιωάννη Βαπτιστή*, 1520-22, Γένοβα, Musei di Strada Nuova, Palazzo Rosso
File:Palma_il_Vecchio_-_Adoration_of_the_Shepherds_with_a_Doonor_-_WGA16945.jpg|* Η προσκύνηση των ποιμένων με δωρήτρια*, 1523-25, Παρίσι, Μουσείο του Λούβρου   
File:Palma_il_Vecchio_-_pala_di_santa_Barbara_-_Chiesa_di_Santa_Maria_Formosa,_Venezia.jpg|*Πολύπτυχο της Αγίας βαρβάρας*, 1524-25, Βενετία, Santa Maria Formosa
File:1525_il_Vecchio_Frau_mit_entbloesster_Brust_anagoria.JPG|*Γυναίκα με γυμνό στήθος*, 1525, Βερολίνο, Πινακοθήκη
File:Diana_and_Callisto_-_Palma_Vecchio.jpg|*Άρτεμις και Καλλιστώ*,  1525-28, Βιέννη, Μουσείο Ιστορίας της Τέχνης
File:Palma_il_Vecchio_-_Judith_-_WGA16936.jpg|*Η Ιουδήθ με το κεφάλι του Ολοφέρνη*, 1525-28, Φλωρεντία, Ουφίτσι


## Παραπομπές


## Εξωτερικοί σύνδεσμοι

Κατηγορία:Ιταλοί ζωγράφοι του 16ου αιώνα